open-index/open-wikipedia-markdown huggingface dataset:
Keturjuostis grakštenis

**Keturjuostis grakštenis** (*Leptura quadrifasciata*) ) – ūsuočių (*Cerambycidae*) šeimos vabalas. Kūnas 13-18 mm. Antsparniai raudonai rudi, jų viršūnė ir 3 raiščiai juodi. Priešnugarė apaugusi gelsvais plaukeliais.

Vabalai aptinkami ant įvairių augalų žiedų. Lervos vystosi po džiūstančių medžių žieve.

Lietuvoje dažna rūšis.
## Taip pat skaitykite
*Lietuvoje gyvenantys ūsuočiai
## Nuotraukos:

Image:Leptura quadrifasciata (female).jpg|patelė ♀
Image:Strangalia quadrifasciata 8527 heller.jpg|patelė ♀
Image:Strangalia quadrifasciata 4127.jpg|patinas ♂
Perdoni

**Perdoni** (arba *poste*) – ordino broliai, vienuoliai, priklausantys *del Carmine* bažnyčiai; Didįjį Ketvirtadienį poromis žengia iš Dievo Motinos bažnyčios, dalyvaudami Borgo Antico ir Borgo Nuovo bažnyčių procesijose.

Perdoni visada yra basi, baltiniai – balti, juodas rožančius kabo su krucifiksu iš dešinės.
Klebonija

**Klebonija** – pastatas, kuriame klebonas tvarko parapijos reikalus, paprastai jame ir gyvena; parapijos būstinė.

Klebonijoje yra raštinė (sekretoriatas), priimamasis, laukiamasis kambariai.

Interesantai klebonijoje priimami paprastai tik tam tikromis valandomis.

## Šaltiniai
Klinavas

**Klinavas** – kaimas vakarinėje Kalvarijos savivaldybės dalyje, 1 km į šiaurę nuo Liubavo. Praeina kelias . Telkšo Klinavo tvenkinys.

## Etimologija

Vietovardis kildinamas iš pavardžių *Klinas, Klinaũskas, Klinãvičius*.

## Istorija

XIX a. pab. kaimas pateko į Kalvarijos apskrities Liubavo valsčių ir parapiją.

## Gyventojai

### Žymūs žmonės
* Klinave 1873 m. rugsėjo 29 d. gimė JAV lietuvių visuomenės veikėjas, spaudos darbuotojas Vincas Jokubynas.

## Šaltiniai
Mantrimai

**Mantrimai** (arba ***Montrimai***) – kaimas vakarinėje Kalvarijos savivaldybės dalyje, 1 km į šiaurę nuo Liubavo. Šalia telkšo Mantrimų tvenkinys, teka Graužė.

## Istorija

XX a. pradžioje vadinosi ***Epidemiai***. Pateko į Liubavo valsčių.

## Gyventojai

## Šaltiniai
Jurgiškiai (Kalvarija)

**Jurgiškiai** – kaimas vakarinėje Kalvarijos savivaldybės dalyje, 2 km į šiaurės vakarus nuo Liubavo.

## Gyventojai

## Šaltiniai
Tribarčiai

**Tribarčiai** – kaimas vakarinėje Kalvarijos savivaldybės dalyje, 3 km į pietryčius nuo Liubavo. Ties kaimu suteka Šešupė ir Šelmenta.

## Gyventojai

## Šaltiniai
Fantastiniai gyvūnai ir kur juos rasti

**Fantastiniai gyvūnai ir kur juos rasti** () – britės rašytojos J. K. Rowling knyga, skirta finansiškai padėti „Comic Relief“ paramos fondui. Apie 80 % kiekvienos knygos pelno tiesiai perduodama neturtingiems vaikams visame pasaulyje. 2001 m. įvykusiame interviu su „Scholastic“ leidėjais, Rowling pasakė, kad temą apie fantastinius gyvūnus pasirinko dėl to, kad tai, anot rašytojos, labai smagi tema ir jai ji turi parašiusi labai daug informacijos.

## Fabula
„Fantastiniai gyvūnai ir kur juos rasti“ minima „Hario Poterio“ knygų serijos apysakose, kaip garsaus magizoologo Njuto Miglapūčio (*Newt Scamander*) knyga, priklausanti berniukui burtininkui Hariui Poteriui. Pirmą kartą serijoje knyga minima pirmojoje dalyje „Haris Poteris ir Išminties akmuo“ (56 p.). Haris Poteris gauna laišką iš Hogvartso burtų ir kerėjimo mokyklos, kuriame tarp kitų būtinų įsigyti knygų yra ir „Fantastiniai gyvūnai ir kur juos rasti“. Beje, septintojoje knygų serijos dalyje, „Haris Poteris ir Mirties relikvijos“, knygos pavadinimas yra verčiamas „Fantastiniai žvėrys ir kur jų ieškoti“ (319 p.).

„Fantastiniuose gyvūnuose ir kur juos rasti“ pasakojama magiškosios zoologijos istorija, taip aprašomos 75 fantastinių gyvūnų rūšys, aptinkamos visame pasaulyje. Daugiausia informacijos buvo surinkta Njutui Miglapučiui keliaujant po visus penkis kontinentus. Išgalvotas autorius užsimena, kad pirmasis knygos leidimas buvo surinktas 1918 m. Augustuso Vormo (*Augustus Worme*), bet išleistas tik 1927 m. Dabartinis leidimas yra penkiasdešimt antras.

## Ekranizacija
2016 m. yra išleista trilogijos „Fantastiniai gyvūnai ir kur juos rasti“ pirmoji dalis. Istorija pasakoja apie knygos autorių Njutą Miglapūtį (akt. Eddie Redmayne), atvykstantį į Niujorką su tikslu paleisti į laisvę vieną savo gyvūną, bet netyčia iš lagamino pabėga keletas kitų gyvių ir pasislepia Niujorke. Njutui tenka bėgti jų ieškoti su žiobaru (žmogumi, ne burtininku) Džeikobu Kovalskiu (akt. Dan Fogler), bet tai atneša dar didesnę bėdą. Scenarijų parašė visų „Hario Poterio“ serijų, „Kvidičas amžių bėgyje“ ir „Bardo Bidlio poringių“ rašytoja J. K. Rowling. Filmas gavo ne vieną apdovanojimą, tarp jų – geriausių kostiumų kategorijoje.

2018 m. yra išleista antroji filmo „Fantastiniai gyvūnai ir kur juos rasti“ dalis, o 2020 m. planuojama išleisti ir trečiąją dalį, kurių, kaip ir pirmojo filmo scenarijų sukūrė ta pati J. K Rowling.

## Nuorodos
* J. K. Rowling interviu apie „Fantastinius gyvūnus ir kur juos rasti“

### Šaltiniai
West Ham United FC

**Londono „West Ham United“** – Anglijos futbolo klubas iš Londono Vest Hamo rajono.

## Istorija
1923 metais klubas pirmą kartą pateko į aukščiausią Futbolo lygos divizioną. 1989 metais klubo komanda iškrito į antrąjį divizioną, 1992 metais vėl grįžo į aukščiausiąjį divizioną, bet sezonas susiklostė nesėkmingai ir komanda vėl iškrito, todėl nežaidė pirmajame naujai sukurtos Premier lygos sezone. 1993 metais komanda iškovojo vietą Premier lygoje.

2003 metais klubas po 10 sezonų Premier lygoje iškrito į Futbolo lygos čempionatą, bet 2005 metais vėl grįžo į Premier lygą, 2005–2006 metų sezone užėmė 9 vietą ir pateko į FA taurės finalą, kur pralaimėjo Liverpulio klubui, bet užsitikrino vietą kito sezono UEFA taurėje.

## Pasiekimai

* Anglijos II diviziono (Futbolo lygos čempionato) čempionas (1958, 1981 m.)
* Anglijos II diviziono (dab. Futbolo lygos čempionatas) antroji vieta (1923, 1991, 1993 m.)

## Sezonai

|}

### [[UEFA]] varžybos

|}
; UEFA Europos konferencijų lyga 

## Išnašos

## Nuorodos

* Oficiali klubo svetainė
Pramoninė visuomenė

**Pramonínė visuomenė** – (**industrinė visuomenė**) – ekonominio vystymosi etapas, kai didžiausias indėlis bei pajamos yra gaunamos iš pramonės, investuojama į gamtos išteklių perdirbimą, gamybą.

Tai ekonominis visuomenės modelis, jos pagrindas – Trijų sektorių hipotezė, kurią pagrindė Jean Fourastié.

Tokia visuomene arba valstybe yra vadinamas socialinis junginys, kai daugiau nei 50 procentų pajamų yra gaunama iš pramonės sektoriaus.
Lietuvių liaudies skulptūra

**Lietuvių liaudies skulptūra** – viena iš vaizduojamosios dailės šakų. Tradicinės lietuvių liaudies skulptūros vadinamos statulėlėmis, dievukais, šventuolėliais, smutkeliais ir kitokiais vardais. Meistrai, kurie kūrė tokias skulptūras, buvo vadinami dievdirbiais. Ypač liaudies skulptūra Lietuvoje buvo plačiai paplitusi XIX-XX a. pr. Iki šių dienų daugiausiai dirbinių yra išlikę Žemaitijoje.

Skulptūrėles meistrai drožė iš medžio, ypač iš liepos, beržo, alksnio. Jas dažė polichrominiais dažais. Padarytas skulptūrėles dėjo į koplytstulpius, koplytėles. Akmenines, gipsines ir kitokias skulptūras dažnai statė kapinėse.

Labiausiai paplitusios Kristaus figūrą vaizduojančios skulptūros: Nukryžiuotasis, Kristus Nazarietis, Rūpintojėlis, Kristus nešantis kryžių ir kt. Lietuvių liaudies skulptūroje paplito ir kiti šventieji – Šv. Jonas Nepomukas, Šv. Jonas Krikštytojas, Šv. Izidorius, Šv. Juozapas, Šv. Jurgis, Šv. Kazimieras, Šv. Pranciškus, Šv. Rokas, Šv. Agota, Šv. Barbora, Šv. Florijonas, Šv. Antanas, Šv. Kotryna, Šv. Petras, Šv. Povilas ir kt. Šie šventieji buvo vaizduojami pavieniui arba grupinėse kompozicijose. Ypatingą vietą užėmė Šv. Marijos, todėl dievdirbiai sukūrė įvairių ją vaizduojančių skulptūrų (pvz., Pieta ir kt.).

## Medinės skulptūros

Vaizdas:Sv.Kazimieras resize.jpg|Šv. Kazimieras
Vaizdas:Sv.Juozapas resize.jpg|Šv. Juozapas
Vaizdas:Sventoji barbora resize.jpg|Šv. Barbora
Vaizdas:Pieta resize.jpg|Pieta
Vaizdas:Marija Maloningoji2005-11-03.jpg|Šv. Marija
Vaizdas:Sv.Florijonas 2005-11-03.jpg|Šv. Florijonas


## Akmeninės, cementinės ir kt. skulptūros

Vaizdas:Sv.Jurgis.2006-08-10.jpg|Šv. Jurgis
Vaizdas:Akmenines skulpturos.jpg|Šv. Jurgis
Vaizdas:Skulptura1 2005 m..jpg|Šv. Petras
Vaizdas:Sv. Petras.2007-04-01.jpg|Šv. Petras
Vaizdas:Skulptura2005.jpg|Šv. Marija Mergelė
Vaizdas:S.Marija. 2007-04-13.jpg|Marija Mergelė, pamynusi žaltį
Vaizdas:Sv. Rokas. 2007-04-01.jpg|Šv. Rokas


## Šaltiniai
Krikščionių kryžius

**Kryžius** (, *crucis* (Femininum), abu iš *cruciare*, „kankinti“, sen. ind. *krúñcati*, „kryžiuojasi“) – religinis simbolis, simbolizuojantis kančią. Tai geometrinė figūra, susidedanti iš dviejų statmenai besikertančių linijų.  

Nuo pat žmonijos atsiradimo kryžius buvo naudojamas kaip kulto priemonė, randamas įvairių kultūrų ir epochų archeologinių kasinėjimų metu. Manoma, kad naudotas jau akmens amžiuje. Senovėje kryžius buvo naudojamas kaip astrologijos ženklas, skiriantis keturius metų laikus ir/arba 12 zodiako ženklų. 

Kryžius – kančios simbolis, senovėje romėnai pasmerkdavo žmonės kankinamai mirčiai prikalę (ar pririšę) prie kryžiaus (nukryžiavimas). Pvz., romėnams laimėjus visi Spartako sukilimo dalyviai buvo nukryžiuoti mirti kankinama mirtimi, kad kitiems tai būtų pavyzdys. Kryžiai su prikaltais žmonėmis sudarė liniją nuo sukilimo pradinio židinio iki Romos.

Katalikybėje ant kryžiaus vaizduojamas nukryžiuotas krikščionių mesijas Jėzus Kristus. Krikšionybėje kryžius simbolizuoja Kristaus kančios kelią (žr. Kryžiaus kelias). Protestantai priešingai nei katalikai nevaizduoja nukryžiuotojo ant kryžiaus. 
 
Kaip simbolis paplitęs ne tik tarp tikinčiųjų: dažnai dovanojamas miniatiūrinis kryželis, daromas iš pačių įvairiausių medžiagų (metalo, plastiko, medžio ir kt.).

## Lietuvoje
Lietuvoje kryžiai statyti dar ikikrikšioniškais laikais ir yra senosios kultūros paveldas. Jie greičiausiai išsirutuliojo iš antkapinių paminklų, o po krikšto juose susipynė tiek krikščioniški, tiek baltų tikėjimo bruožai. XV a. Prūsijoje Sembos vyskupas draudė statyti kryžius, o XVIII a. žemaičių vyskupas Antanas Tiškevičius draudė kryžiuose statyti šventųjų statulėles. Kryžmiškas kryžius be jokių pagražinimų yra vėlyviausia lietuviško kryžiaus forma.

Lietuvoje kryžius yra vienas labiausiai paplitusių tikėjimo simbolių. Kryžiai yra drožiami iš medžio, daromi akmeniniai, gipsiniai ir kt. Kryžiai yra tapę kartu ir tautinio pasipriešinimo tarybinei okupacijai simboliu (žr. Kryžių kalnas).

Dėl gilių Romos katalikybės tradicijų ir lietuvių liaudies tikėjimo susiformavo netgi atskiras tautodailės pošakis – kryždirbystė (greta dievdirbystės).

Aukščiausias Lietuvoje kryžius, pavadintas Prisikėlimo kryžiumi, 1990 m. pastatytas Kaltinėnuose. Aukščiausias gelžbetoninis kryžius stovi Kavarske, prie Ukmergės-Anykščių plento.

## Šaltiniai
Kekališkė

**Kekališkė** – kaimas Šilutės rajono savivaldybėje, 9 km į pietvakarius nuo Švėkšnos, prie buvusios Mažosios Lietuvos ribos; iš rytų prieina Paičių miškas; ribojasi su Labatmedžio, Oželių, Paičių kaimais. Kaimo teritorijoje – pievos.

## Istorija

Kaimas iki 1820 m. priklausė Švėkšnos, vėliau – Vilkėno dvarams. 1880–1882 m. kaimo gyventojai pasipriešino dvaro žemių neteisingam atribojimui.

Kekališkių kaime 1923 m. buvo 7 ūkiai ir 37 gyventojai.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

Kekališkėje gimė Kazys Galdikas (1905–1941), 1941 m. sovietų nukankintas Rainiuose.

## Šaltiniai

* Šilutės kraštas. Enciklopedinis žodynas. Prūsija. Šilutė. 2000.
Labatmedis

**Labatmedis** – kaimas Šilutės rajono savivaldybėje, 8 km pietvakarius nuo Švėkšnos, prie buvusios Mažosios Lietuvos ribos; teka Šiūšis (Tenenio deš. intakas); prieina Parubežio ir Paičių miškai. Ribojasi su Virkytų, Pelkupio, Paičių ir Kekališkės kaimais.

## Istorija

Labatmedis minimas 1644 m. Švėkšnos dvaro inventoriuje. Gyveno 4 šeimos. 1695 m. – 9 šeimos. Labatmedis (Labudmede) pažymėtas 1735 m. *J. F. Betgenat* Prūsų Lietuvos žemėlapyje, išleistame Prūsijoje. Labatmedžio kaimas iki 1820 m. priklausė Švėkšnos dvarui, po to – Vilkėno dvarui. 1880–1882 m. kaimo gyventojai pasipriešino dvaro žemių atribojimui. Tarpukaryje buvo įkurta pradinė mokykla, kuri veikė iki XX a. IX dešimtmečio. Sovietmečiu buvo „Ašvos” tarybinio ūkio karvidės. Labatmedyje yra senosios kaimo kapinės.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

Labatmedžio kaime gimė kunigai Tadas Liulys (1890–1975) ir Petras Klumbys (1907–1966).

## Šaltiniai

* Šilutės kraštas. Enciklopedinis žodynas. Prūsija. Šilutė. 2000.
Jurgis Didžiulis

**Jurgis Pranas Didžiulis Valensija** (g. 1979 m. lapkričio 5 d., Bogotoje, Kolumbijoje) – atlikėjas, dainų ir muzikos autorius, prodiuseris, visuomenės veikėjas ir aktyvistas.

## Veikla organizacijose
* 2007–2009 m. Tarptautinės AIDS informacinės kampanijos geros valios ambasadorius.
* 2012 m. Baltijos ekologijos forumo konsultantas.
* 2011 – dabar „Gelbėkite vaikus” valdybos narys.
* 2014 – dabar socialinio projekto „#Reanimacija”  įkūrėjas ir savanoris.
* 2014 – 2015 m. „European Service Network” socialinės medijos konsultantas.
* 2015 – dabar „Value for Values”  įkūrėjas ir verslo konsultantas.
* 2018 – dabar Kolumbijos garbės konsulas Lietuvoje
 

## Diskografija

### Albumai

#### Grupėje „[[Inculto]]”
* „PostSovPop” (2004)
* „Marijos Žemės Superhitai” (2007)
* „Eastern European Funk EP” (2010)
* „Closer Than You Think” (2010)

#### Grupėje „TWNKL”
* „TWNKL” (2009)

#### Duete „The Ball and Chain”
* „The Ball & Chain“ (2012)
* „Baby burning EP” (2013)

#### Jurgis Did
* „Intro/Extro” (2015)

### Radijo singlai

#### Grupėje „Inculto”
* „Jei labai nori” (su Linu Karaliumi) (2004)
* „Suk, suk ratelį” (2004)
* „Boogaloo” (2005)
* „Welcome to Lithuania” (2006)
* „Reikia bandyt” (su Erica Jennings) (2007)
* „Pasiilgau namų” (su Andrium Rimiškiu) (2007)
* „Eastern European” Funk (2010)
* „Keep on Dancing” (2010)
* „Close to Midnight” (2010)
* „If Not Me” (2010)

#### Grupėje „TWNKL”
* „Day will come along”
* „New to me”
* „2night”
* „No surprise”

#### Duete „The Ball and Chain”
* „Baby burning"
* „Without you"
* „When we split up"

#### Jurgis Did
* „Do You Own Your Demons?” (2015)
* „Skin” (2015)
* „Build a Fire” (2016)
* „Patinka” (2016)
* „Supakuoti instrumentai” (2017)
* „Rolling Waves” (2018)

## Apdovanojimai

* 2004 m. Bravo apdovanojimuose InCulto laimėjo „Metų debiuto” kategorijoje
* 2005 m. Bravo apdovanojimuose InCulto laimėjo „Metų grupės” kategorijoje
* 2005 m. MTV Europos muzikos apdovanojimuose InCulto nominuoti Baltijos šalių grupėje
* 2005 m. Radiocentro apdovanojimuose InCulto laimėjo „Geriausio neformato” kategorijoje.
* 2006 m. Nacionalinėje Eurovizijos atrankoje su daina „Welcome to Lithuania“ InCulto užėmė antrą vietą.
* 2010 m. InCulto su daina „Eastern European Funk“ InCulto laimėjo Nacionalinę Eurovizijos atranką ir buvo išrinkti atstovauti Lietuvą Eurovizijos dainų konkurse Osle.
* 2014 m. „Independent Music Awards“ apdovanojimuose nominuotas The Ball and Chain vaizdo klipas „Baby Burning”.
* 2015 m. M.A.M.A. muzikos apdovanojimuose Jurgis Did nominuotas „Metų atlikėjo” kategorijoje.

## Nuorodos

* Oficiali interneto svetainė
* Facebook puslapis
* YouTube
Romualdas Marcinkus (1941)

**Romualdas Marcinkus** (g. 1941 m. Vaiguvoje, Kelmės raj.) – lietuvis, TSRS žvalgybininkas, KGB generolas, pasiekęs aukščiausią karjerą TSRS KGB centriniame aparate iš visų lietuvių žvalgybininkų.

## Biografija

1959–1963 m. studijavo Šiaulių pedagoginiame institute. 1963 m. Šiaulių vidurinės mokyklos berniukų bendrabučio auklėtojas. 1963–1965 m. tarnavo tarybinėje armijoje.

Po 1965 m. pradėjo dirbti KGB – 1965–1970 m. ėjo operatyvinio įgaliotinio pareigas Šiauliuose. Nuo 1971 m. studijavo KGB Maskvos institute (RF užsienio žvalgybos akademija), specializavosi veiklai vokiškai kalbančiose šalyse. Buvo siunčiamas į Vakarus, ten vykdė KGB Pirmosios vyriausiosios valdybos pavestas užduotis Vokietijos Federacinėje Respublikoje, Šveicarijoje.

1979–1983 m. gyveno Rytų Berlyne, TSRS ambasados diplomato Justo Vinco Paleckio dėka užmezgė glaudžius santykius su ten dirbusiais lietuviais.

1984 m. pradėjo eiti KGB Pirmosios vyriausiosios valdybos 19-ojo skyriaus viršininko pavaduotojo pareigas, koordinavo KGB rezidentūrų veiklą vokiškai kalbančiose valstybėse. 1987 m. birželį pulkininkas pateikė analitinę medžiagą, skirtą TSKP CK generaliniam sekretoriui Michailui Gorbačiovui apie politinę Vokietijos Demokratinės Respublikos krizę.

1989 m. suteiktas generolo laipsnis, pradėjo eiti 19-ojo skyriaus viršininko pareigas, apdovanotas Raudonosios vėliavos ordinu.

1990 metų kovo 4 d. pradėjo eiti LTSR KGB pirmininko pareigas, į kurias buvo anksčiau paskirtas dėl savo solidžios patirties užsienyje. 1991 metų sausio pradžioje atsistatydino iš savo pareigų dėl nesutarimų su GRU atstovais dėl kruvinųjų įvykių rengimo Vilniuje. R. Marcinkų desantininkai atgabeno į Maskvą, KGB 3 mėnesius laikė spec. režimo gydymo įstaigoje, po to išleido į dimisiją.

G. Petriko konsultantas saugos klausimais, vėliau EBSW padalinio Ekonominės saugos tarnybos, Saugumo ir informacijos tarnybos (SIT) direktorius. Dėl savo paslaptingumo ir diskretiškumo vadintas „Misteriu Nieku“.

## Išnašos

|-
Marcinkus

* Paulius Marcinkus – Vatikano bankininkas, arkivyskupas
* Romualdas Marcinkus (1907) – karo lakūnas, oro žvalgas
* Romualdas Marcinkus (1941) – KGB karininkas
* Vytautas Marcinkus – architektas

## Etimologija
Dažna pavardė Kelmės–Raseinių–Jurbarko–Tauragės krašte. Kaip ir *[[Marcinkevičius]], [[Martinkus]]* kilusi iš  – krikšto vardo *Martynas* trumpinio.

## Šaltiniai
Konkurencinė žvalgyba

**Konkurencinė [[žvalgyba]]** (, **CI**) – informacijos apie konkurentus rinkimo teorija ir praktika.

Apie 70-80 proc. CI medžiagos yra viešai prieinama – internete, spaudiniuose, atskleidžiama komunikacijos, renginių metu.

Informacija apie įmonę ir jos konkurencinius pranašumus visada buvo svarbi ir domino ne tik jos vadovus. Tai gali tapti vienu strateginių pranašumų, jei informacija yra tinkamai panaudojama.

Pavyzdžiui, JAV listinguojamos bendrovės privalo pagal *[[Sarbanes-Oxley-Act]]* savo akcininkams per 48 h pranešti apie įvykius ir žinias, svarbias įmonės ateičiai ir konkurencigumui.

## Literatūra
* Astrid Altensen, Dietmar Pfaff: *[http://www.absatzwirtschaft.de/psasw/fn/asw/sfn/buildpage/cn/cc_vt/artpage/o/SH/o/ID/28065/page1/page2/PAGE_1003288/aktelem/PAGE_1003228/s/1/vt/Competitive%20Intelligence/index.html Competitive Intelligence – Nur eine Domäne der Amerikaner] *, Düsseldorf 2003
* Andreas Brellochs: *Competitive Intelligence und Knowledge Management.* Diplomarbeit im Fach Informationswissenschaft, Universität Konstanz, 2000, Gutachter Rainer Kuhlen, PDF
* Johannes Deltl: *Strategische Wettbewerbsbeobachtung.* Gabler Verlag, 2004, ISBN 3-409-12573-6
* Bert Kondruß: *[http://www.ci-handbuch.de CI-Handbuch] *, Stuttgart 2005
* Christian W. Kunze: *Competitive Intelligence. Ein ressourcenorientierter Ansatz strategischer Frühaufklärung.* Shaker, Aachen 2000, Wuppertal Univ., Diss
* Christian Lux, Thorsten Peske: *Competitive Intelligence und Wirtschaftsspionage. Analyse, Praxis, Strategie.* Gabler Verlag, Wiesbaden, 2002, ISBN 3-409-12020-3
* Rainer Michaeli: *Competitive Intelligence. Strategische Wettbewerbsvorteile erzielen durch systematische Konkurrenz-, Markt - und Technologieanalysen.* 1. Auflage. Springer, Berlin 2005, ISBN 3-540-03081-6
* Rainer Michaeli: *Competitive Intelligence in Germany.* In: *Journal of Competitive Intelligence and Management.* 4/2/2004, S. 1-6, *Special Issue on Country-Specific Competitive Intelligence.* PDF 
* Michael E. Porter: *Wettbewerbsstrategie. Methoden zur Analyse von Branchen und Konkurrenten.* Campus, 1999, ISBN 3-593-36177-9

## Nuorodos
* Competitive Intelligence  Įvadas (PDF)
* Wettbewerbsinformationssysteme: Begriff, An - und Herausforderungen, Leipzig Graduate School of Management, 2003, PDF 
* Society of Competetive Intelligence Professionals  CIP draugija
* Deutsches Competitive Intelligence Forum Vokietijos CI forumas
Karinė žvalgyba

**Karinė [[žvalgyba]]** – informacijos apie karinius objektus ir subjektus, taip pat medžiagos, svarbios karo ar gynybos užtikrinimui, surinkimo teorija ir praktika. Karinė žvalgyba taip pat yra karybos disciplina.

Kariuomenė turi atskiras tarnybas, besispecializuojančias šioje veikloje.

Lietuvoje karine žvalgyba užsiima Antrasis operatyvinių tarnybų departamentas.
Algirdas Šertvytis

**Algirdas Šertvytis-Šurkus-Stumbras** – žvalgybininkas, Lietuvos laisvės armijos (LLA) žvalgas.

## Biografija
Vokiečių okupacijos metais dirbo geležinkelių valdyboje ir buvo vienas iš jaunimo organizatorių priešinantis nacių įvestai tvarkai. Baigė Nojhofo žvalgų mokyklą, buvusią už septyniolikos kilometrų nuo Karaliaučiaus. 1944 m. rudenį nusileidę iš Rytprūsių parengti LLA kovotojai Adolfas Kubilius, Algirdas Šertvytis, Šarūnas Jazdauskas, Jonas Dūda ir kiti įkūrė Žemaitijoje LLA Žemaičių legioną. A. Šertvytis dirbo LLA štabe ryšininku ypatingoms užduotims, vežiojo pogrindžio spaudą, platino laikraščius „Į Laisvę“ bei „Karinės ir politinės žinios“.

1999 m. apdovanotas Vyčio Kryžiaus ordino Karininko kryžiumi, 2001 m. Kariuomenės kūrėjų savanorių medaliu.

## Šaltiniai

## Nuorodos
* Šertvytis, Algirdas. Laisvės keliu, Laisvės kovų archyvas, 1996, nr. 18, p. 241–265.
Viktoras Čerkašinas

**Viktoras Ivanovičius Čerkašinas** (, g. 1932 Krasnoe, Kurske) – TSRS KGB kontražvalgybos karininkas.

1952 m. dar esant gyvam Stalinui, pradėjo tarnauti KGB struktūrose, greitai po Rugpjūčio pučo 1991 m. išėjo į pensiją. Už pasiekimus apdovanotas Lenino ordinu.

Viktoras Čerkašinas dirbo prieš CŽV CIA tarnybas SSRS, Australijoje, Indijoje bei Libane. 1987 m. buvo atšauktas dėl pavojaus, kai paaiškėjo SSRS agentų pavardės. Viktoras Čerkašinas sėkmingai užverbavo keletą aukštų JAV pareigūnų.

## Kūryba
Viktoras Čerkašinas parašė knygą „Agentūrininkas“ (, nesutikdamas su savo tarnybos pozicija įvairiais klausimais. Knygoje pasakojama apie dvigubo agento Olego Penkovskio sulaikymą Maskvoje, apie plano iš kalėjimo D. Britanijoje išlaisvinti Dž. Bleiką rengimą, ryšių su dviem tarybiniais agentais (Eimsas Oldričius, Robertas Hanzenas mezgimą.

## Literatūra
* Victor Cherkashin, *Spy handler: memoir of a KGB officer. The true story of the man who recruited Robert Hanssen and Aldrich Ames*, Basic Books, 2005, ISBN 0-465-00968-9
Kryžiaus kelias

**[[Kryžius|Kryžiaus]] kelias** – procesija, atsiradusi prisimenant *[[Via Dolorosa]]* („Skausmingąją gatvę“) Jeruzalėje.

Kryžiaus kelią sudaro 14 stacijų. Jos simbolizuoja Jėzaus Kristaus kančios kelią nuo patekimo pas Poncijų Pilotą iki pat nukryžiavimo bei palaidojimo.

Penkiolikta stotis kartais pridedama apmąstyti Kristaus prisikėlimą.

## Nuotraukos

Vaizdas:01-Klykoliu-baznycios-k.k.k.-2011.10.04.jpg|Kryžiaus kelio stočių koplytėlė Klykolių kaime
Vaizdas:02-Klykoliu-baznycios-k.k.k.-2011.10.04.jpg|Kryžiaus kelio stočių koplytėlė Klykolių kaime


## Nuorodos
* Pakutuvėnų bažnyčios kryžiaus kelias
Kapinės

**Kapinės** – mirusiųjų laidojimo vieta.
Ankstyviausieji kapai priklauso naujajam akmens amžiui. Jie randami giliose duobėse, mirusieji palaidoti suriesti.

Kapinėse gali būti kulto pastatų, pvz., koplyčių. Jos taip pat gali būti greta šventovių – bažnyčių, cerkvių ir kt.

Užsienio valstybės yra imamas žemės nuomos mokestis, aptarnavimo mokestis. Lietuvoje laidojimo tvarką reglamentuoja savivaldybės, oficialiai joks mokestis nėra imamas (praktiškai – jei pageidaujama laidoti tam tikroje vietoje, pvz., arčiau kapinių koplyčios ar įėjimo, tuomet galima „susitarti“ su kapines prižiūrinčiais asmenimis).

## Galerija

Vaizdas:Kapines.JPG|Katalikų kapinės
Vaizdas:Zydu kapines1a.jpg|Žydų kapinės
Vaizdas:Nida kapines.jpg|Kuršių kapinės
Vaizdas:Naujamiesčio karaimų kapinės, antkapiai.JPG|Karaimų kapinės
File:MD.BOUALAM photographer a muslim cemetery at sunset Marrakesh.jpg|Musulmonų kapinės (Marakešas, Marokas)
Cementerio de la salitrera Rica Aventura, María Elena, Chile, 2016-02-11, DD 131.JPG|Senosios kapinės Čilėje


## Taip pat skaitykite
* Senkapiai
* Pilkapiai
Parapija

**Parapija** ( 'rajonas') – pirminis organizacinis religinės bendruomenės vienetas, padalinys.

Parapiją administruoja vyskupo skiriamas klebonas, jam padeda vikaras. Parapija priklauso aukštesniama organizaciniam dariniui – dekanatui.

Kaip tikinčiųjų bendruomenė parapija yra svarbi ne tik religinės bendruomenės gyvenime, bet ir vaidina didelę reikšmę vietos miesteliuose, kaimuose: dažnai aktyvūs parapijiečiai yra atitinkamos bendruomenės aktyvistai ir pilietinės visuomenės provincijoje atrama.

Parapijiečiai dažnai veiklą kartu organizuoja su seniūnija, vietinėmis organizacijomis, kariuomenės atstovais ir kt.

## Lietuva

1983 m. Lietuvoje buvo daugiau kaip 700 parapijų:
* 630 katalikų
* 52 sentikių
* 41 stačiatikių
* 25 liuteronų
* 5 reformatų
* 4 baptistų
Šventorius

**Šventorius** – teritorija aplink šventovę, bažnyčią ar koplyčią.

Šventorius paprastai yra aptvertas mūrine, akmenine, metalo aptvarų tvora, gali būti apsodintas gyvatvore. Esant tokiai apjuostai teritorijai, būtinai yra bent keli vartai, varteliai – pagrindiniai, šoniniai ar kt.

Šventorius gali būti tiek taisyklingo, tiek netaisyklingo plano (pvz., stačiakampio tipo), kampuose kai kur stovi bokštai, mūriniai vartai; tarp bokštų – šventoriaus prieangis.

Šventoriuje gali būti kapinės; kai kur būna apsodintas medžiais.

Per didžiąsias šventes paprastai žmonės, negalintys patekti į bažnyčią, iškilmingų pamaldų klausosi šventoriuje, kartais vos sutelpa netgi ir šventoriuje. XX a. pabaigoje daug kur prie bažnyčių buvo įrengti lauko garsiakalbiai, per kuriuos girdėti pamaldas vedančio kunigo, choro balsai, – taip galima dalyvauti ir Šv. Mišių aukoje net ir nesant šventovėje.

Atlaidų procesijos paprastai vyksta tik bažnyčios šventoriuje, iškilmingai einant aplink bažnyčią ir nešant relikvijas, adoruojant.

## Šaltiniai

## Nuorodos
Ką mena Krekenavos bažnyčios šventorius?  Apie Krekenavos bažnyčios šventorių ir istoriją
Dezinformacija

**Dezinformacija** – informacija, kuria sąmoningai siekiama suklaidinti, pateikti klaidingas žinias.

Lietuvos Respublikos Visuomenės informavimo įstatymas *dezinformaciją* apibrėžia kaip tyčia viešai paskleistą melagingą informaciją.

## Metodo taikymas praktikoje

Dezinformacinė veikla gali būti kaip kovos priemonė, ryšių su visuomene dalis, strategijos komponentas.

Dezinformacija itin plačiai taikoma spec. tarnybų veikloje, siekiant pridengti tokią veiklą; karo metu buvo naudojama, siekiant suklaidinti priešiškų jėgų tarnybas ir nukreipti dėmesį nuo svarbių dalykų prie nesvarbių.

## Šaltiniai
Senkapis

**Senkapis** – laidojimo paminklas. Senkapiuose gali būti randama nuo kelių ir kelių šimtų kapų (kapaviečių).

Dalis yra iš ankstyvojo ir senojo geležies amžiaus.

Yra senkapių, įrengtų senuosiuose kapinynuose. XV–XVII a. kai kurie senkapiai peraugo iš pagoniškųjų į krikščioniškuosius.

Senkapiuose randama monetų, žalvarinių, medinių ir kitokių papuošalų, geležinių darbo įrankių (peilių, skiltuvų), bronzinių papuošalų (žiedų, segių).
Santa Fė (Argentina)

**Santa Fė** () – miestas šiaurės rytų Argentinoje, šalia Paranos ir Salado upių santakos, priešais Paranos miestą (sujungtas Hernandarijaso povandeniniu tuneliu ir Kolastinė kanalu). Santa Fė provincijos administracinis centras. Miesto vardas verčiamas kaip „šventas tikėjimas“. Metropolinėje teritorijoje gyvena 530 tūkst. gyventojų (2022 m.), tai yra devintas pagal dydį miestas Argentinoje.

## Istorija

Santa Fė įkurta 1573 m. netoli Kajastos (kur yra istorinis parkas, kuriame palaidotas Hernandariasas – pirmasis gubernatorius Pietų Amerikoje). Ji perkelta į dabartinę vietą 1653 m., nes ligtol miestą sėmė Kajastos potvyniai. Miestas tapo provincijos sostine 1814 m., kai Santa Fė provincija atskirta nuo Buenos Airių provincijos.

2003 m. balandžio 29 d. Salado upė, kuri įsilieja netoli į Paranos upę netoli Santa Fė, dėl didelės liūties pakilo beveik 2 m per kelias valandas, ir užtvindė didelius plotus. Ebakuota bent 100 tūkst. gyventojų, didelė dalis miesto laikėsi užtvindyta maždaug savaitę.

## Ekonomika
Santa Fė – komercinis ir transporto centras. Tai turtingas agrokultūrinis rajonas, kurio produkcija yra grūdai, augalinis aliejus ir mėsa.

## Šveitimas
Mieste veikia Katalikiškasis Santa Fė Universitetas (atidarytas 1959 m.), Pakrantės Nacionalinis Universitetas (iki 1889 m. vadintas Provincijos Universitetu, o pervadintas 1919 m.).

## Sportas
* Club Atlético Colón – futbolo klubas; rungtyniavo stipriausiame šalies futbolo divizione.
* Estanislao Lopeso stadionas – futbolo stadionas, talpinantis 30,8 tūkst. žiūrovų.

## Žymūs žmonės
Iš Santa Fė kilę šie žymūs žmonės:
* Fernandas Biris (1925–2017), kino režisierius
* Karlosas Delfinas (g. 1982), krepšininkas

## Miestų partnerystė
Santa Fė miestai partneriai:

*  Santa Fe Springsas, JAV
*  Ipakarajus, Paragvajus
*  Kuneo, Italija
*  Montevidėjus, Urugvajus

## Šaltiniai

## Nuorodos
* Santa Fė nuotraukos
Vienuolyno biblioteka

**[[Vienuolynas|Vienuolyno]] biblioteka** – vienuolyne esanti biblioteka.

Bibliotekų dėka išliko ne tik daug kultūrinių Viduramžių vertybių, bet ir Antikos lotyniškosios literatūros veikalų, kūrinių.

Kiekvienoje bibliotekoje yra Biblija, Bažnyčios tėvų veikalai, komentarai, ordino taisyklės (reguliaminas).

## Nuorodos
Vienuolyno bibliotekos Austrijoje
Lietuvos vyskupų konferencija

**Lietuvos Vyskupų Konferencija** (LVK) – lotyniškųjų apeigų bažnyčios Lietuvos vyskupų sambūris, įsteigtas siekiant drauge nagrinėti, svarstyti bei spręsti kylančius pastoracinius uždavinius ir tinkamai derinti bažnytinę veiklą.

Kaip institucija, įsteigta 1964 m. II Vatikano susirinkimo, o sudaryta ir teisiškai įtvirtinta 1965 m. vyskupo P. Maželio.

## Narystė

Lietuvos Vyskupų Konferencijos nariais gali būti Lietuvos vyskupijų dieceziniai vyskupai ir jiems teisės požiūriu prilygstantys asmenys, vyskupijų administratoriai, vyskupai koadjutoriai, vyskupai augziliarai ir kiti tituliniai vyskupai, Lietuvos teritorijoje vykdantys ypatingas Apaštalų Sosto ar Lietuvos Vyskupų Konferencijos jiems pavestas užduotis.

## Vadovavimas

Lietuvos Vyskupų Konferencijai vadovauja trejų metų laikotarpiui plenariniame posėdyje renkamas Konferencijos pirmininkas.

## Vadovai

* Petras Maželis – 1965–1966 m.
* Juozapas Matulaitis-Labukas – 1966–1979 m.
* Liudvikas Povilonis – 1979–1988 m.
* Vincentas Sladkevičius – 1988–1993 m.
* Audrys Juozas Bačkis – 1993–1999 m., 2002–2005 m.
* Sigitas Tamkevičius – 1999–2002 m., 2005–2014 m.
* Gintaras Linas Grušas – nuo 2014 m.

## Išnašos

## Nuorodos

* Oficialus LVK tinklalapis
Heliopolis

**Heliopolis** (, ) – senovės Egipto miestas, dabar esantis Kairo miesto ribose. Jis buvo vienas seniausių Egipto miestų ir Žemutinio Egipto 13-ojo nomo (Heka-Andžu) sostinė. Senovinis miestas stovėjo apie 8 km į rytus nuo Nilo deltos. Heliopolio klestėjimo laikais jis buvo vienas pagrindinių Saulės kulto centrų, iš to kilo jo graikiškas pavadinimas, kuris reiškė „Saulės miestas“. Egiptietiškas jo pavadinimas **Junu** reiškė „stulpas“, ir buvo kilęs iš pagrindinio garbinimo objekto miesto šventykloje - pailgo akmens.
## Istorija

Heliopolis buvo apgyvendintas dar ikidinastiniame laikotarpyje. Vidurinės ir Vėlyvosios karalysčiu metu buvo vykdomi dideli statybų projektai. Šiuo metu miestas visiškai sunaikintas, jo šventyklų ir kitų pastatų konstrukcinės medžiagos buvo panaudotos statant Kairą. Apie miestą daugiausia žinoma iš rašytinių šaltinių.

Pagrindinė Heliopolio dievybė Atumas, garbintas pagrindinėje miesto šventykloje, kuri buvo vad. *Per-Aat* („Didieji namai“) ir *Per-Atum* („Atumo namai“). Miestas buvo pagrindinis Eneados dievų kulto centras. O iškilus Horo kultui, tapo Ra-Horas (vadinamo „Ra, kuris Horas dviejuose horizontuose“) dievybės kulto centru. Amarnos laikotarpiu, karalius Echnatonas mėgino atlikti religinę perversmą pereiti prie vieno Saulės dievo Atono garbinimo. Echnatonas pastatė Atonui skirtą šventyklą *Vetjes Aten* („Kelianti Saulės diską“). Vėliau mirus faraonui jo sūnus atkūrė senąją religiją, o vėliau Atono šventyklos akmenys buvo panaudoti statant viduramžių Kairo sienas. Mieste buvo garbintas ir Ra įkūnijimas bulius Mnevis, kuriam priklausė kapavietė į šiaurę nuo miesto.

Tuo metu kai miestas buvo Egipto sostinė, jame buvo saugomos maisto atsargos žiemos metui, kai minios žmonių keliaudavo į miestą maisto. Dėl to miestas dar buvo vadinamas Duonos vieta. Mirusiųjų knygoje miestas aprašomas kaip vieta, kurioje dauginama duona, kai pasakojamas mitas kaip Horas pamaitino minias žmonių 7 duonos kepalėliais.

Heliopolis buvo gerai žinomas romėnams ir graikams. Jį minėjo savo užrašuose tokie garsūs geografai kaip Klaudijus Ptolemėjus, Herodotas, Strabonas, Diodoras, Plutarchas, Tacitas, Ciceronas ir kt.
Piligrimas

**Piligrimas** ( – svečias, užsienietis) – asmuo, išsiruošęs į piligriminę kelionę, norėdamas aplankyti kokią nors šventą vietą. Paskata piligriminei kelionei gali būti siekis gauti nuodėmių atleidimą, įžado vykdymas, viltis, kad tam tikroje vietoje bus išklausytos maldos, pagyta nuo ligos. Tikslas yra tam tikra šventa laikoma vieta, pvz., bažnyčia.

## Antikos piligrimai

Senovėje tam tikros vietos, pvz., olos, arba šventyklos laikytos ypatingai šventomis ir buvo lankomos piligrimų. Žymiausia graikų pasaulio piligrimų lankoma vieta buvusi Efeso Artemidės šventykla.

Nuo pirmosios šventovės pastatymo viena svarbiausių pasaulio piligrimų lankomų vietų yra Jeruzalė, kuri laikoma šventu judėjų miestu. Šiais laikais miestas šventu laikomas visų trijų monoteistinių pasaulio religijų: judėjų, krikščionių ir musulmonų.

## Krikščionių piligrimai vėlyvojoje Antikoje ir Viduramžiais

IV a. pasklidus žiniai, kad imperatorienė Helena Jeruzalėje rado Jėzaus nukryžiavimo kryžiaus relikvijų, padaugėjo į Jeruzalę vykstančių piligrimų. Tarp jų buvo ir daug moterų, pvz., vienuolė Egerija,
pasiturinti romėnė Paula su dukterimi Eustochium, kurios priklausė šventojo Jeronimo ratui, taip pat šventoji Melanija ir jos to paties vardo senelė.

Anksčiausia rašytiniuose šaltiniuose minima krikščionių piligrimų kelionė į Šventąją Žemę vyko 333 m. sausumos keliu iš Bordo į Jeruzalę; tai yra užfiksuota Itinerarium Burdigalense, lotynų kalba parašytame kelionės vadove, kuriame nurodomi kelionės etapai. Didelę reikšmę netrukus įgavo ir apaštalų Petro ir Pauliaus palaidojimo vieta Romoje. Viduramžiais žinomiausia piligrimų lankoma vieta tapo Santjago de Kompostela.

## Piligrimai ir Reformacija

Žymiausi Reformacijos veikėjai - Cvinglis, Kalvinas bei Martinas Liuteris nepalankiai žiūrėjo į piligrimus, siedami tai su prietarais ir paplitusia prekyba indulgencijomis. Norvegijoje priėmus liuteronybę piligrimams grėsė net mirties bausmė.

## Naujųjų laikų piligrimai

Skirtingai nuo protestantų Katalikų bažnyčia skatina piligrimines keliones. Piligrimų lankomos vietovės paprastai yra patvirtintos ir pripažįstamos Katalikų bažnyčios, nors piligrimais vadinami ir lankantys oficialiai nepripažintas vietas, pvz., Medžiugorę. Per paskutinius kelis šimtmečius svarbiomis piligrimų lankomomis vietomis tapo Lurdas ir Fatima.
Ewan McGregor

**Evanas Makgregoras** (, g. 1971 m. kovo 31 d.) – škotų aktorius, sulaukęs didelio pasisekimo tiek meniniuose, tiek nepriklausomuose filmuose.

Ewan’as MacGregor’as vaidino tokiuose filmuose, kaip Traukinių žymėjimas (1996), Žvaigždžių Karai Epizodas I: Pavojaus Šešėlis (1999), Mulen Ružas (2001), Mano gyvenimo žuvis (2003).

## Biografija

### Ankstyvoji karjera
Ewan’as McGregor’as lankė Kirklando koledžą, kur studijavo dramą. Pirmoji pagrindinė rolė jam teko Danny Boyle'o filme *Shallow Grave*, o lūžis jo aktoriaus karjeroje įvyko, kai 1996 m. jis gavo narkomano Mark’o Renton’o vaidmenį Irvine Welsh'o filme Traukinių žymėjimas.

### Kelyje
Būdamas entuziastingu motociklininku nuo jaunystės, Ewan’as 2004 m. pradėjo ilgą kelionę motociklu su draugu Charley Boorman'u ir operatoriumi Claudio Von Planta. Nuo balandžio iki liepos pabaigos jie nukeliavo nuo Londono iki Niujorko per Centrinę Europą, Ukrainą, Rusiją, Kazachstaną, Mongoliją, Sibirą su *BMW R1150GS * motociklais, įveikdami 30 395 km. Ši kelionė buvo TV serijų ir perkamiausios knygos, pavadintų *Long Way Round*, pagrindas. Kelionės metu *Long Way Round* komanda padarydavo pertraukėles, kad pamatytų kaip dirba UNICEF Ukrainoje, Kazachstane ir Mongolijoije.

2007 m. Ewan’as planuoja kitą ilgos distancijos kelionę motociklu iš John O’Groats šiaurinėje Škotijoje į Keiptauną, Pietų Afrikos Respublikoje bei tikisi kelionės metu taip pat aplankyti UNICEF projektus. 2004 m. Ewan’as tapo Jungtinių Tautų ambasadoriumi ir jau aplankė kelis UNICEF projektus, įskaitant ir projektą padėti vaikams ir šeimoms sergančioms AIDS Afrikoje.

### Šeimyninis gyvenimas
1995 m. liepos 22 d. Prancūzijos kaimelyje Ewan’as vedė Eve Mavrakis, kurią jis sutiko filmuojant britų televezijos serialą *Kavanagh QC*. Jie turi dvi dukras Clara Mathilde (g. 1996) ir Esther Rose (g. 2001). 2006 m. balandį Ewan’as su žmona įsivaikino 4 metų mergaitę iš Mongolijos. Jis kruopščiai saugo savo dukrų privatumą ir neleidžia joms būti filmuojamoms ar fotografuojamoms. Ewan’as ėmėsi legalių veiksmų prieš paparacus, kad išpildytų savo norus.

## Nuorodos

* Ewan Mcgregor imdb filmų bazėje
Kastratas

**Kastratas** – dainininkas, kuriam, siekiant išlaikyti jo balso (diskanto arba alto) aukštį, buvo pašalintos sėklidės.

Jaunuolis, vaikas išlaiko atitinkamas balso charakteristikas, vėliau įgauna suaugusio balso stiprumą.

Dainininkas gali išdainuoti itin aukštas natas su suaugusiam vyrui būdinga jėga. Žymūs dainininkai kastratai – Farinelli, Caffarelli, Antonio Bernacchi, Nicolini, Senesino ir kiti.

Baroko laikotarpiu apie 70 proc. operos dainininkų buvo vyrai kastratai. XVII–XVIII a. Italijoje kasmet buvo iškastruojama per 4000 aštuonerių – dešimties metų berniukų. 1870 m. Italijos valdžia uždraudė tą daryti vardan meno. Paskutinė operos su kastratu premjera įvyko 1824 m.

Paskutiniuoju ir vieninteliu kastratu, kurio balsas buvo įrašytas (1902 metais) ir tas įrašas išliko iki šių dienų, laikomas Alessandro Moreschi.

## Šaltiniai
Santa Fė

**Santa Fė** (angl., :; port.: *Santa Fé*; „šventasis tikėjimas“) vadinamos šios pasaulio vietos:

* **Argentinoje**;
** Santa Fė;
** Santa Fė provincija;
* **Brazilijoje**;
** Santa Fė, Paranos valstija;
* **Kolumbijoje**;
** Santa Fė de Bogota;
** Santa Fė de Ralito;
* **Kuboje**;
** Santa Fė;
* **Ekvadore**;
** Santa Fė sala (Galapagose);
* **Hondūre**;
** Santa Fė;
* **Ispanijoje**, Granados provincija;
** Santa Fė;
* **Meksikoje**;
** Santa Fė;
* **Panamoje**;
** Santa Fė;
* **Filipinuose**;
** Santa Fė, Sebu;
* **JAV**;
** Santa Fė, Naujoji Meksika;
** Santa Fė, Misūris.
Pasaulio jaunimo dienos

**Pasaulio jaunimo dienos** (**PJD**; ) – Romos katalikų bažnyčios renginys, vykstantis kas 3 metus kurioje nors pasaulio dalyje, trunkantis apie 2 savaites. Į PJD keliauja piligrimai iš viso pasaulio, nebūtinai giliai tikintys katalikai, taip pat kiti krikščionys, yra ir kitų religijų atstovų. PJD metu susitinkama su Popiežiumi; kulminacinis renginys – bendros Šv. Mišios paskutinę renginio dieną.

## Lietuva ir PJD

2005 m. Vokietijoje vykusiose Pasaulio jaunimo dienose dalyvavo 2000 jaunuolių iš Lietuvos. Panašus renginys, vykstantis Lietuvoje nacionaliniu mastu yra Lietuvos jaunimo dienos (LJD).

## Renginiai
* Pasaulio jaunimo dienos 2000 m., Italija (Roma)
* Pasaulio jaunimo dienos 2002 m., Kanada (Torontas)
* Pasaulio jaunimo dienos 2005 m., Vokietija (Kelnas)
* Pasaulio jaunimo dienos 2008 m., Australija (Sidnėjus)
* Pasaulio jaunimo dienos 2011 m., Ispanija (Madridas)
* Pasaulio jaunimo dienos 2013 m., Brazilija (Rio de Žaneiras)
* Pasaulio jaunimo dienos 2016 m., Lenkija (Krokuva)
* Pasaulio jaunimo dienos 2019 m., Panama (Panama)
* Pasaulio jaunimo dienos 2023 m., Portugalija (Lisabona)

## Šaltiniai

## Nuorodos
* PJD 2005 skirta Lietuvos Katalikų Bažnyčios svetainė 
* PJD 2008 m. Sidnėjuje svetainė
Pilkapiai (Medininkai)

:: *Apie laidojimo vietą žr. [[Pilkapis]]*.

**Pilkapiai** – buvęs kaimas Vilniaus rajono savivaldybėje, 1 km į pietryčius nuo Medininkų, prie pat sienos su Baltarusija.

2025 m. kaimas panaikintas, jo teritorija priskirta Medininkų kaimui (321,75 ha) ir Padvarionių kaimui (23,50 ha).

## Gyventojai

## Šaltiniai
Pilkapynas

**Pilkapynas** – greta esančių pilkapių visuma. Tai megalitinės architektūros statiniai.

Vienoje vietoje gali būti nuo kelių iki keliasdešimt pilkapių. Pilkapiai būna arti vienas kito, juos gali ratu supti akmenys. Sampilai būna nuo kelių iki 10 m skersmens ir apie 1 m aukščio.

## Nuorodos
* Lietuvos pilkapynai
* Apie pilkapynus ir senkapius Kaišiadorių regione
Leonidas Kučma

**Leonidas Danylovičius Kučma** (,  g.1938 m. rugpjūčio 9 d. Čaikyne) – Ukrainos politikas, antrasis šalies prezidentas (1994–2005 m.).

## Biografija
Studijavo Dniepropetrovsko universitete, jį baigė 1950 m., įgydamas inžinieriaus mechaniko specialybę. Buvo Dniepropetrovsko konstruktorių biuro, Baikonūro kosminio centro darbuotojas. 1982–1986 m. ėjo Dniepropetrovsko gamybinio susivienijimo „Južnoje“ generalinio konstruktoriaus pirmojo pavaduotojo pareigas, o 1986–1992 m. – generalinio direktoriaus.

Priklausė Ukrainos komunistų partijai, 1981–1991 m. – jos Centro komitetui. Buvo išrinktas į Ukrainos Aukščiausiąją Tarybą (jos nariu buvo 1990–1992 m. ir 1994 m.). 1992–1993 m. – Ukrainos premjeras, po to, 1993–1994 m., ėjo Ukrainos pramonininkų ir verslininkų sąjungos pirmininko pareigas. Dukart išrinktas Ukrainos prezidentu, šias pareigas ėjo 1994–2005 m.

Šalies rytuose vykstant Donbaso karui, nuo 2014 m. liepos iki 2018 m. spalio buvo ypatingasis Ukrainos prezidento atstovas pusiau oficialaus pobūdžio taikos derybose su Donbaso regiono separatistais ir Rusija. 2014 m. rugsėjo 5 d. L. Kučma, kaip Ukrainos atstovas, pasirašė vad. Minsko protokolą (Minsko I susitarimas).

## Išnašos
Farinelli

**Farinelli** (**Carlo Broschi**, g. 1705 m. sausio 24 d. Neapolis – m. 1782 m. liepos 15 d. Bolonija) – garsus XVIII a. italų dainininkas (kastratas).

Farinelli buvo kompozitoriaus ir smuikininko Cristiano Farinelli sūnėnas.

## Nuorodos

* ''Farinelli – Ne tik dainininkas''
Teisėtvarka

**Teisėtvarka** – visuomeninių santykių padėtis, kuriai esant užtikrinama teisė, įstatymų vykdymas. Teisėtvarka - visuomeninės santvarkos dalis.

Siaurąją prasme teisėtvarka - veikla, kurios metu yra užtikrinamas teisės normų reikalavimų laikymasis. Teisėtvarkos institucijos – policija, saugos tarnybos ir kitos struktūros, kurioms tiesiogiai pavesta užtikrinti viešąją tvarką ir saugumą.

Plačiąja prasme teisėtvarkininkais laikomi yra šios srities pareigūnai, taip pat kiti asmenys, teisėsaugos institucijos, kadangi jos tiesiogiai ar netiesiogiai prisideda ne tik prie teisingumo vykdymo, bet ir prie praktinio teisėtvarkos įgyvendinimo. Be teisinių institucijų, kitų teisinių organizacijų teisę užtikrina ne tik teisinė kontrolė, bet ir visuomenė, socialinės normos - religija, dorovė, moralė, etika, organizacijų vidaus taisyklės ir kita.

Teisėtvarka apibūdinama įstatymiškumo lygiu, žmogaus teisių ir laisvių užtikrinimo laipsniu, kitais veiksniais, atspindinčiais, kiek konkrečioje nacionalinėje teritorijoje praktiškai veikia teisinė valstybė ir jos principai.
Skrydis virš gegutės lizdo

**Skrydis virš gegutės lizdo** – 1975 metų draminis filmas, režisuotas Milošo Formano. Filmas pastatytas pagal to paties pavadinimo Ken Kesey romaną. Juosta tapo antruoju filmu, laimėjusiu visus penkis pagrindinius JAV Kino meno ir mokslo akademijos apovanojimus.

## Aktoriai
* Jack Nicholson – Randle Patrick McMurphy
* Brad Dourif – Billy Bibbit
* Louise Fletcher – Seselė Mildred Ratched
* Ted Markland – Hap Arlich
* Danny DeVito – Martini
* William Duell – Jim Sefelt
* Christopher Lloyd – Taber
* Scatman Crothers – Orderly Turkle
* Vincent Schiavelli – Frederickson
* Michael Berryman – Ellis
* Sydney Lassick – Charlie Cheswick
* William Redfield – Harding
* Peter Brocco – Colonel Matterson
* Dean R. Brooks – Daktaras John Spivey
* Alonzo Brown – Miller
* Mwako Cumbuka – Lankytojas Warren
* Josip Elic – Bancini

## Apdovanojimai
Laimėjo 5 Oskarus šiose nominacijose:
* Geriausias aktorius – Jack Nicholson
* Geriausia aktorė – Louise Fletcher
* Geriausia režisūra – Miloš Forman
* Geriausias filmas
* Geriausiai adaptuotas scenarijus – Lawrence Hauben ir Bo Goldman
MySQL AB

**MySQL AB** – programinės įrangos gamybos ir IT paslaugų akcinė bendrovė, įkurta 1995 m. Turi du pagrindinius biurus – Upsaloje (Švedija) ir Kapertino (Kalifornija). Kompanija kuria atvirojo kodo reliacinių duomenų bazių valdymo sistemą MySQL.

2006 m. kompanijoje dirbo virš 320 darbuotojų 25 pasaulio šalyse. MySQL AB yra viena didžiausių atvirojo kodo kompanijų visame pasaulyje.

Kompanijos pajamas sudaro atlygis už konsultavimo, techninio palaikymo, mokymo ir sertifikavimo paslaugas.

## Dvigubos licencijos verslo modelis
Didžiąją dalį savo įrangos bendrovė platina su GPL licencija. Programuojantiems vartotojams, kurie nori programas patys plėsti ar tobulinti bei platinti savo pakeistas versijas be išeities kodo, už papildomą mokestį siūloma alternatyvi komercinė licencija.

## Nuorodos
* Kompanijos namų puslapis
Viktoras Janukovyčius

**Viktoras Fedorovičius Janukovyčius** ( g. 1950 m. liepos 9 d. Jenakijeve, Donecko sr.) – Ukrainos politinis ir visuomeninis veikėjas, ketvirtasis Ukrainos Prezidentas (2010-2014 m.), Regionų partijos vadovas, valstybės ministras pirmininkas 2002–2005 ir 2006–2007 m.

## Biografija
1980 m. baigė Donecko politechnikos institutą, įgijo mašinų gamybos inžinieriaus–mechaniko specialybę. Taip pat baigė Ukrainos užsienio prekybos akademiją, tarptautinės teisės magistras. Jaunystėje dukart teistas, vėliau teistumas panaikintas.

V. Janukovyčius – Regionų partijos, ypatingai palaikomos šalies rusakalbių, vadovas. Dukart balotiravosi per Ukrainos prezidento rinkimus – 2004 ir 2010 metais. Pirmąkart nugalėjo antrajame rinkimų ture prieš Viktorą Juščenką, tačiau po kaltinimų masinėmis rinkimų rezultatų klastotėmis ir vadinamosios „oranžinės revoliucijos“ buvo priverstas dalyvauti trečiajame rinkimų ture kurį pralaimėjo.

2005 m. rugsėjį buvo susitarta tarp „Mūsų Ukrainos“ ir Regionų partijos dėl Julijos Tymošenko atstatydinimo iš ministro pirmininko kedės bei Jurijaus Jechanurovo skyrimo į šį mandatą. Po šio susitarimo baigės prieštaravimai tarp „oranžinės revoliucijos“ priešininkų – Juščenkos ir Janukovičiaus. 2006 m. m. pavasarį vykusiuose parlamento rinkimuose daugiausiai balsų surinko Janukovyčiaus vadovaujama Regionų partija. Buvo sudaryta naujoji vad. „antikrizinė koalicija“ (RP-USP-UKP). V. Janukovyčius paskirtas į ministro pirmininko pareigas.

2007 m. kilo dar viena politinė krizė, kurios rezultatu tapo prezidento Juščenkos sprendimas paleisti Radą. Prezidento sprendimą palaikė „Mūsų Ukraina“, Julijos Tymošenko blokas bei kitos provakarietiškos partijos. Rinkimus į parlamentą laimėjo provakarietiškoji koalicija. V. Janukovyčių ministro pirmininko poste pakeitė J. Tymošenko. Janukovyčius tapo opozicijos lyderis.

2010 m. prezidento rinkimų pirmajame ture surinkęs 35,32 % balsų užėmė pirmąją vietą tarp 18 kandidatų. Antrajame rinkimų ture, surinkęs 48,95 % visų rinkejų balsų, nugalėjo Juliją Tymošenko. Vasario 25 d. įvyko ketvirtojo Ukrainos prezidento inauguracija.

2014 m. vasarį 22 d. Ukrainos parlamentas nubalsavo, kad prezidentas nebegali vykdyti savo pareigų ir konstitucinių galių, ir apkaltos proceso tvarka buvo nušalintas nuo prezidento pareigų.

## Nuorodos

* Asmeninis Viktoro Janukovyčiaus tinklalapis 

|-
Amerikinės mažadantės

**Amerikinės mažadantės** (*Parodontidae*) – characidų (*Characiformes*) būrio žuvų šeima. Dydis – iki 15 cm. Paplitusios Pietų Amerikoje.

Šeimoje 3 gentys, 27 rūšys.

## Gentys
* *[[Apareiodon]]*
* *[[Parodon]]*
* *[[Saccodon]]*
Paprastieji tykotojai

**Paprastieji tykotojai** (*Prochilodontidae*) – characidų (*Characiformes*) būrio žuvų šeima. Žuvų dantys smulkūs. Paplitę Pietų Amerikoje.

Šeimoje yra 3 gentys, apie 21 rūšis.
## Gentys
**[[Ichthyoelephas]]*
*Paprastieji tykotojai (*Prochilodus*)
*Amazoniniai tykotojai (*Semaprochilodus*)

## Nuorodos
*Family Prochilodontidae
*Paprastųjų tykotojų (''Prochilodontidae'') šeimos žuvų iliustracijos ir rūšių sąrašas
Beržynai (Kalvarija)

**Beržynai** – buvęs kaimas vakarinėje Kalvarijos savivaldybės dalyje, 4 km į šiaurę nuo Liubavo, prie kelių  ir . Piečiau kaimo teka upelis Graužė.

## Etimologija

Pavadinimas kilęs nuo žodžio *[[beržynas|beržýnas]]* (ʻberžų miškasʼ).

## Istorija

XIX a. pabaigoje kaimas pateko į Kalvarijos apskrities Liubavo valsčių, Gražiškių parapiją. 2025 m. kaimas panaikintas.

## Gyventojai

## Šaltiniai
Saulėgrąžiai

**Saulėgrąžiai** – kaimas vakarinėje Kalvarijos savivaldybės dalyje, 3 km į šiaurės vakarus nuo Liubavo.

## Gyventojai
 

## Šaltiniai